Sådan lyder BMW Vision M Next, når den accelererer

Hvis alle biler lød sådan her, når de accelererede, ville det ikke være så slemt at bo tæt på en motorvej. Spøg til side. Som vi tidligere har berettet, har den verdenskendte amerikanske komponist Hans Zimmer skrevet et “soundtrack” til BMW Vision M Next konceptbilen. Nu kan du høre, hvordan det lyder, når bilen accelerer – bare tryk på play på videoen ovenfor. Advarsel; lyden er nærmest vanedannende.

Det er ellers lidt af en opgave at komponere en lyd, der kan erstatte den elskede motorlyd. Men undertegnede synes faktisk, Zimmer har klaret opgaven ret godt. Man kan håbe, han gør sig lige så umage, når han skal komponere lyde til de øvrige elektriske biler fra BMW. Lydene i BMW Vision M Next skal i hvert fald give et glimt af, hvad der er i vente, fortæller den tyske bilfabrikant.

Kørelydene er designet til chauffør og passagerer i kabinen, men fra den 1. juli skal alle nye el- og hybridbiler ifølge EU også været udstyret med en akustisk kørelyd, der skal advare gående og cyklister om elbilen.

Hans Zimmer og Renzo Vitale i studiet.

Hans Zimmer står bag soundtracks til utallige Hollywood-film, deriblandt Løvernes Konge, Dark Knight-trilogien og Inception. Lydende til BMW Vision M Next er skrevet i samarbejde med BMWs egen lyddesigner, Renzo Vitale.

Sådan lyder BMW Vision M Next, når den accelererer